A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK az euró pénzhamisítás elleni védelmét szolgáló Periklész program 2006–2013 közötti végrehajtásáról és eredményeiről /* COM/2014/0550 final */





A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK az euró pénzhamisítás elleni védelmét szolgáló Periklész program 2006–2013 közötti végrehajtásáról és eredményeiről 1. Általános tudnivalók A Periklész program az euró pénzhamisítás elleni védelmét szolgáló csere-, segítségnyújtási és képzési program. A programot a 2001. december 17-i 2001/923/EK tanácsi határozat hozta létre egy négyéves időszakra (2002. január 1. és 2005. december 31. között).[1] Ezt a határozatot két tanácsi határozat módosította: a 2006. január 30-i 2006/75/EK határozat[2] és a 2006. november 20-i 2006/849/EK határozat[3], a továbbiakban a Periklész-határozat. Az utóbbi határozat a program időtartamát 2013. december 31-ig hosszabbította meg. A 2006/849/EK tanácsi határozattal módosított 2001/923/EK tanácsi határozat 13. cikke (3) bekezdésének b) pontja szerint az Európai Parlament és a Tanács részére 2014. június 30-ig részletes jelentést kell benyújtani a program végrehajtásáról és eredményeiről. A jelentés a 2006–2013 közötti időszak alatti végrehajtáshoz kapcsolódóan ennek a követelménynek tesz eleget, és az ezen jelentés 2. szakaszában említett, 2013-ban elvégzett értékelésre épül. 2. Korábbi értékelő jelentések A 2006/849/EK tanácsi határozattal módosított 2001/923/EK tanácsi határozat 13. cikke (3) bekezdésének a) pontja úgy rendelkezik, hogy a Bizottság az Európai Parlament és a Tanács részére a programvezetőtől független jelentést küld, amelyben értékeli a program helytállóságát, hatékonyságát és eredményességét, valamint egy közleményt arról, hogy szükséges-e az adott program folytatása és átdolgozása, csatolva az erre vonatkozó javaslatot. Ezt az értékelést az Európai Csalás Elleni Hivatal (OLAF) belső ellenőrzési részlege és értékelő szervezeti egysége végezte 2013-ban. A Bizottság a COM/2013/588 közleményében küldte meg ezt az értékelést a Parlamentnek és a Tanácsnak, az értékelés a 2002–2012 (az első ajánlattételi felhívások éve) közötti időszakra terjed ki. A Bizottság emellett félidős értékelést[4] végzett a 2006–2010 közötti időszakra, melyben a program hatékonyságát vizsgálta. Ezt a félidős értékelést a Bizottság felhasználta azon hatásértékelése keretében, mely a 2014–2020 közötti többéves pénzügyi keretre szóló Periklész 2020 programra irányuló javaslatát kísérte (lásd a 4. szakaszt). Ez a jelentés a program tényleges végrehajtására és a 2006–2013 időszakban elért éves eredményekre összpontosít. 3. A program végrehajtása[5] és az eredmények A 2006. évre meghatározott 1 millió EUR és a 2007–2013 időszakra meghatározott 6,9 millió EUR referenciaösszeg alapján a Periklész program keretében engedélyezett éves előirányzatok összege évente 1 millió EUR volt, a 2010. év kivételével (0,9 millió EUR). A Periklész program végrehajtása tükrözte a tagállamok fokozott érdeklődését az euró pénzhamisítás elleni védelme iránt. A többéves stratégiának az euróhamisítási szakértői csoport (ECEG) ülésein történt megvitatása lehetővé tette a teljes költségvetés 95,7 %-ának lekötését. Az OLAF-nak három egymást követő évben (2009, 2010, 2011) újból kötelezettségvállalást kellett tennie az ugyanabban az évben visszavont forrásokra, hogy eleget tudjon tenni a tagállamok igényeinek. A Periklész program 2006–2013 között 113 projektet finanszírozott, ezekből 72 projekt a tagállamok illetékes hatóságaitól származott, míg 41 a Bizottság/az OLAF kezdeményezése volt. Részletek az I. mellékletben találhatók.[6] A Periklész program 2013. évi értékelése[7] szerint: „A program által finanszírozott tevékenységek általában igen relevánsak a program konkrét célkitűzéseinek elérése tekintetében. A legrelevánsabb tevékenységek a képzési, a terjesztési és a hálózatépítési tevékenységek. Igen relevánsak még a személyzeti csereprogramok és az oktatási források. A program forrásainak kb. 95 %-át a legrelevánsabb tevékenységekre fordították”. A 2006–2013 közötti időszakban megvalósított intézkedések többsége szeminárium[8], képzés/műhelytalálkozó és személyzeti csereprogram volt. Részletek a II. mellékletben találhatók.[9] Kiválasztott célcsoportok és résztvevők A Periklész program 2013. évi értékelése[10] szerint: „Igen relevánsak a program célcsoportjai is. A legrelevánsabb célcsoport a rendőrség, mely egyben a program tevékenységeiben mind szervezőként, mind résztvevőként leginkább érintett célcsoport. Az igazságügyi hatóságok és a nemzeti központi bankok szintén igen relevánsak, mindkét célcsoport részt vesz a legtöbb programtevékenységben, bár az értékelés megállapításai szerint kívánatos volna növelni az igazságügyi hatóságok jelenlétét. A magánszektor, különösen a pénzügyi/bankszektor, szintén releváns célcsoport, főként azokban a tagállamokban, amelyek nem tagjai az euróövezetnek, és azokban a harmadik országokban, ahol a nemzeti hatóságok nem minden esetben biztosítanak képzést”. I. ábra és II. ábra: a résztvevők származási országa és a résztvevők szakmai háttere A Periklész program keretében tartott rendezvényeken összesen 4 320 szakember vett részt. Származási ország tekintetében a résztvevők 83 országból jöttek. A képzésben résztvevők többsége (51 %) a tagállamok állampolgárai közül került ki, azon belül is túlnyomórészt az euróövezet tagállamaiból. Az európai résztvevők összesen 73 %-ot tettek ki, míg a képzésben résztvevők 16 %-a latin-amerikai volt (elsősorban Kolumbiából, Peruból és Argentínából). Míg Afrikát elsősorban észak-afrikaiak képviselték, a képzésben részt vevő ázsiaiak túlnyomórészt kínaiak voltak[11]. Tekintettel a résztvevők szakmai hátterére, az összes résztvevő 64 %-át a rendőrség tagjai tették ki. Ennek oka, hogy a rendőri hatóságok alkotják az euró hamisítása elleni küzdelem frontvonalát, és a rendőri személyzet a nyomozókat és a technikusokat egyaránt magában foglalja. A résztvevők többi kategóriája (36 %) tekintetében hangsúlyozni kell a központi bankok és az igazságügyi hatóságok magas részvételét (11 % illetve 7 %). Ennek eredményeként a Periklész program végrehajtása teljesítette a program transznacionális és multidiszciplináris dimenzióját, a Periklész-határozat 3. cikkének megfelelően. Általánosságban elmondható, hogy minden egyes végrehajtási évben új pályázókra terjesztették ki a programot[12], megerősítve az OLAF arra irányuló erőfeszítéseit, hogy minél sokrétűbben használja fel a Periklész-forrásokat. Az euró hamisítása által leginkább érintett országok (pl. Olaszország, Spanyolország és Németország) gyakrabban vették igénybe a Periklész-forrásokat. Megjegyzendő, hogy a forrásokat nem igénylő tagállamok általában inkább szervezeti, semmint strukturális okokból tekintettek el ettől. III. ábra: A fellépések száma tagállamonként (támogatások 2006–2013) Periklész-fellépések az Európai Unió területén kívül Periklész-fellépésekre egyaránt sor került az EU területén és azon kívül, az euró pénzhamisítás elleni védelméhez kapcsolódó igényektől függően. Létrehozása óta a Periklész program konszolidálta a regionális megközelítését azáltal, hogy a végrehajtásba bevonta a világ különösen érzékeny régióit. A középpontban Latin-Amerika (ahol a kolumbiai és a perui szervezett bűnözés jelentős fenyegetést jelent az euróra nézve), valamint az olyan szomszédos területek, mint Délkelet-Európa (beleértve Törökországot és a Nyugat-Balkánt), a mediterrán térség és Északkelet-Európa álltak. Strukturális javítások és a jogszabályok alkalmazása terén tett előrelépések Jellemző, hogy a Periklész program keretében tett intézkedések a tudatosságot növelő és képzési tartalmukon túlmenően számos strukturális javítást és a jogszabályok alkalmazása terén előrelépéseket eredményeztek a tagállamokban és harmadik országokban. Többek között Kolumbia, Peru és Argentína jelentős erőfeszítéseket tett a pénzhamisítás elleni, az Európai Unió nemzeti központi hivatalaihoz hasonló struktúrák létrehozására. A Periklész program segítette az (akkor) csatlakozó országokat és az új tagállamokat a közösségi vívmányoknak az euró védelmének speciális területén történő alkalmazására irányuló erőfeszítéseikben[13]. Végezetül, a Bizottság felhasználta a Periklész program rendezvényeinek eredményeit az euró és más valuták hamisítás elleni, büntetőjog általi védelméről szóló irányelvjavaslat előkészítéséhez[14]. A Periklész-szemináriumokon kiemelték az arra vonatkozó igényt, hogy lehetővé tegyék a pénzhamisítási ügyek nyomozása során ugyanazoknak a nyomozati módszereknek az alkalmazását, mint amelyeket egyéb súlyos bűncselekmények esetében alkalmaznak, és ezt rendelkezésként hozzáadták az irányelvjavaslathoz. 4. Kitekintés A Bizottság a COM/2013/588 közleményében[15] világosan jelezte, hogy a 2013-ban elvégzett értékelés eredményei igen pozitívak voltak. A Periklész programot teljes mértékben támogatták a Periklész-fellépések szervezői és résztvevői, és kifejezték támogatásukat a program 2013. év utáni folytatását illetően[16]. 2014. március 11-én elfogadták a 2014–2020 közötti többéves pénzügyi keretre az euro pénzhamisítás elleni védelmét szolgáló csere-, segítségnyújtási és képzési program (a „Periklész 2020 program”) létrehozásáról szóló, 331/2014/EU európai parlamenti és tanácsi rendeletet[17]. Ennek végrehajtása jelenleg folyamatban van a 2014. évi finanszírozási döntéshez mellékelt 2014. évi éves munkaprogram keretében (C(2014)3427)[18]. A Bizottságnak évente tájékoztatnia kell az Európai Parlamentet és a Tanácsot a program eredményeiről, a 331/2014/EU európai parlamenti és tanácsi rendelet 13. cikkének megfelelően. [1] HL L 339., 2001.12.21., 50–54. o. [2] HL L 36., 2006.2.8., 40–41. o. [3] HL L 330., 2006.11.28., 28–29. o. [4] Ez a félidős értékelés a hatásértékelés (SEC (2011) 1615 végleges) III. melléklete, mely a Periklész 2020 program létrehozásáról szóló európai parlamenti és tanácsi rendeletre irányuló javaslatot (COM(2011) 913 végleges) kíséri. [5] A 2006–2013 közötti éves végrehajtást ismertető táblázatok megtalálhatók a következő honlapon: http://ec.europa.eu/anti_fraud/euro-protection/training/index_en.htm [6] I. melléklet – A Periklész program végrehajtásának összesített adatai (2006–2013) [7] Bizottsági szolgálati munkadokumentum, SWD (2013) 304 final, 45. o. [8] Szemináriumok: Konferencia, képzés, műhelytalálkozó. [9] II. melléklet – A Periklész program keretében finanszírozott tevékenység típusa szerinti bontás (2006–2013). [10] Bizottsági szolgálati munkadokumentum SWD (2013) 304 final, 45–46. o. [11] Az „Egyéb” kategóriába Észak-Amerika, valamint európai és nemzetközi intézmények tartoznak. [12] Az euro pénzhamisítás elleni védelméhez szükséges intézkedések megállapításáról szóló, 2001. június 28-i 1338/2001/EK tanácsi rendelet 2. cikkének b) pontja szerinti illetékes nemzeti hatóságok (HL L 181., 2011.7.4., 6. o.). [13] A 2008. december 18-i 44/2009/EK tanácsi rendelettel módosított, az euró pénzhamisítás elleni védelméhez szükséges intézkedések megállapításáról szóló, 2001. június 28-i 1338/2001/EK tanácsi rendelet, az euró pénzhamisítás elleni védelméhez szükséges intézkedések megállapításáról szóló 1338/2001/EK rendelet hatásainak az eurót közös valutaként el nem fogadó tagállamokra történő kiterjesztéséről szóló, 2001. június 28-i 1339/2001/EK tanácsi rendelet, az eurobankjegyek valódiság- és forgalomképesség szerinti vizsgálatáról, illetve visszaforgatásáról szóló, 2010. szeptember 16-i EKB/2010/14 európai központi banki határozat, az euroérmék hitelesítéséről és a pénzforgalom céljára alkalmatlan euroérmék kezeléséről szóló, 2010. december 15-i 1210/2010/EU európai parlamenti és tanácsi rendelet, és a 2008. december 18-i 46/2009/EK tanácsi rendelettel módosított, 2004. december 6-i 2182/2004/EK tanácsi rendelet az euróérmékhez hasonló érmekről és zsetonokról. [14] Javaslat – Az Európai Parlament és a Tanács irányelve az euró és más valuták hamisítás elleni, büntetőjog általi védelméről, valamint a 2000/383/IB tanácsi kerethatározat felváltásáról. Az irányelv 2014. május 22-én lépett hatályba. Az Európai Parlament és a Tanács 2014/62/EU irányelve (2014. május 15.) az euro és más pénznemek hamisítás elleni, büntetőjog általi védelméről, valamint a 2000/383/IB tanácsi kerethatározat felváltásáról. [15] Bizottsági szolgálati munkadokumentum, SWD (2013) 304 final. [16] A Periklész 2020 program létrehozásáról szóló európai parlamenti és tanácsi rendeletre irányuló javaslatot (COM (2011) 913 végleges) kísérő hatásértékelés (SEC (2011) 1615 végleges). [17] HL L 103., 2014.4.5., 1. o. [18] Az euro pénzhamisítás elleni védelmét szolgáló csere-, segítségnyújtási és képzési program (a „Periklész 2020 program”) létrehozásáról szóló, 331/2014/EU európai parlamenti és tanácsi rendelet kiterjesztéséről szóló tanácsi rendeletre irányuló javaslatot várhatóan 2014 végére fogadják el. Ez a rendelet a bizottsági szolgálati munkadokumentum (SEC(2011) 1615 végleges) által kísért bizottsági javaslatra (COM(2011) 913 végleges) épül. A végrehajtás összesített adatai PERIKLÉSZ PROGRAM 2006–2013 Periklész - Összefoglaló a 2006–2013 közötti végrehajtásról || Pénzügyi év || Fellépések száma || Kezdeményező tagállam (Bizottsági kezdeménye-zéseknek otthont adó országok) || Fő célcsoportok || Résztvevők száma || Kötelezett-ségvállalá-sok támogatá-sokra || Költségve-tési előirányzat || A kötelezettségvállalás szintje az adott évben, december 31-én || 2006 || 12 || BE, DE, ES, HU, IT, PL, (RO) || Rendőrség, igazságügyi hatóságok, bankok || 593 || 944 151 || 1 000 000 || 94,4 % || Tagállamok 9 Bizottság 3 || 2007 || 12 || BE, DE, ES, FR, IT || Rendőrség, igazságügyi hatóságok, bankok || 477 || 801 522 || 1 000 000 || 80,2 % || Tagállamok 7 Bizottság 5 || 2008 || 11 || DE, ES, IT, FR, NL, (HR+ ME+TR) || Rendőrség, igazságügyi hatóságok, bankok || 589 || 913 087 || 1 000 000 || 91,3 % || Tagállamok 8 Bizottság 3 || 2009 || 17 || BE, DE, FR, IT, PT, (HR+ME) || Rendőrség, bankok, igazságügyi hatóságok || 548 || 1 004 631[1] || 1 000 000 || 100,5 % || Tagállamok 8 Bizottság 9 || 2010 || 17 || BE, ES, DE, EE, IT, PL, PT, (MK+RS+TR) || Rendőrség, bankok, igazságügyi hatóságok || 572 || 902 956[2] || 900 000 || 100,3 % || Tagállamok 12 Bizottság 5 || 2011 || 15 || DE, ES, HU, IT, PL, PT, RO, || Rendőrség, bankok, igazságügyi hatóságok || 660 || 1 044 506[3] || 1 000 000 || 104,5 % || Tagállamok 10 Bizottság 5 || 2012 || 16 || DE, EE, ES, FR, IT, RO, (AL+HR+MK+UA) || Rendőrség, bankok, igazságügyi hatóságok || 649 || 995 847 || 1 000 000 || 99,6 % || Tagállamok 11 Bizottság 5 || 2013 || 13 || ES, IT, HR, LV, RO, (BG+EL+ME) || Rendőrség, bankok, igazságügyi hatóságok, vámhatóságok || 232[4] || 954 207 || 1 000 000 || 95,4 % || Tagállamok 7 Bizottság 6 || ÖSSZESEN || 113 || BE, DE, EE, ES, FR, HR, HU, IT, LV, NL, PL, PT, RO (AL+BG+EL+ ME+MK+RS+ TR+UA) || Rendőrség, bankok, igazságügyi hatóságok || 4 320 || 7 560 907 || 7 900 000 || 95,7 % || Tagállamok 72 Bizottság 41 || [1] A teljes összeg a rendelkezésre álló költségvetés több mint 100%-a, mivel ugyanabban az évben a visszavont forrásokra új kötelezettségvállalást tettek. [2] Lásd az előző lábjegyzetet. [3] Lásd az előző lábjegyzetet. [4] A benyújtott zárójelentésekre épülő adat. Számos záró értékelő jelentést még nem nyújtottak be a 2013. évi fellépésekre vonatkozóan. Periklész program A finanszírozott tevékenység típusa szerinti bontás 2006–2013 Tevékenység típusa || Szám Konferenciák || 10 Szemináriumok: Konferencia-képzés-műhelytalálkozó || 22 Képzés/Műhelytalálkozó || 41 Személyzeti csereprogramok || 30 Tanulmányok/Oktatási források || 7 Egyéb (szakértői látogatások és határon átnyúló műveletek) || 3 ÖSSZESEN || 113